stanford-oval/wikipedia huggingface dataset:
טביעת אצבע ציבורית
שימוש בטביעות אצבע ציבורית לצורכי אימות

טביעות אצבע ציבורית יכולה לשמש לצורכי אימות זהות.
לדוגמה, אם אליס מקבלת מבוב מפתח ציבורי ומעוניינת לוודא שהוא אכן שייך לבוב, היא יכולה לבקש ממנו את טביעת האצבע הציבורית שלו ולוודא שהיא מתאימה למפתח.
ניתן לאתר טביעת אצבע ציבורית באמצעות מנוע חיפוש, כדי לוודא שהמפתח הציבורי בו משתמשים אכן שייך לשולח ולא הוחדר באופן זדוני, למשל במקרה של התקפת אדם בתווך.
אחד היישומים של טביעת אצבע ציבורית הוא הזדהות באמצעות OpenSSH בגרסאות השרת של Microsoft Windows.
אבטחת טביעת אצבע ציבורית

האיום העיקרי על טביעת אצבע ציבורית הוא "תקיפת דגימה מוקדמת (אנ')" ("preimage attack"), במהלכה התוקף מגדיר שני מפתחות ציבוריים שמתאימים לטביעת אצבע אחת. במקרה כזה התוקף יכול להתחזות לאדם אחר. הוא יכול להציג את המפתח הציבורי שלו ולומר "שימו לב, טביעת האצבע מתאימה". בפועל, מקרים אלה נדירים.
איום משני הוא התקפת התנגשויות. במקרה זה התוקף בונה זוגות מפתחות ציבוריים המתאימים לטביעת האצבע הציבורית שלו. זוהו מספר התקפות כאלה שגרמו לתקלות מערכתיות שונות.
ייתכן כי איומים אלה יגרמו לשימוש גובר בפונקציות גיבוב קריפטוגרפיות חדישות יותר, כגון SHA-256.
הערות שוליים

↑  Key-based authentication in OpenSSH for Windows, באתר מיקרוסופט, ‏8 במאי 2022 (באנגלית).
חוקי אקסטרים (2018)

| חוקי אקסטרים (2018)>  הפוסטר הרשמי של האירוע בכיכובם של דניאל בריאן וקיין.מידע |
| --- | --- | --- |
ארגון: WWE
מותג(ים): Raw סמאקדאון
תאריך: 15 ביולי 2018
עיר: פיטסבורג, פנסילבניה
אולם: PPG Paints Arena
מספר צופים: 14,739
שיר(י) הנושא: "Heaven's Got a Back Door" בביצוע Dead Sara
ספונסר(ים): Tapout Aéropostale
סדרת אירועי שלם וצפה של ה-WWE
| טורניר אליפותבריטניה | חוקי אקסטרים (2018) | :NXT TakeOverBrooklyn 4 |
סדרת אירועי חוקי אקסטרים
| 2017 | חוקי אקסטרים (2018) | 2019 |
חוקי אקסטרים (2018) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-15 ביולי 2018, באולם PPG Paints שבפיטסבורג, פנסילבניה. האירוע היה האירוע העשירי בסדרת אירועי חוקי אקסטרים.
אירוע

| --- | --- |

תפקיד:: שם:
צוות השידור באנגלית: מייקל קול (Raw)
צוות השידור באנגלית: קורי גרייבס (כל הקרבות)
צוות השידור באנגלית: ג'ונתן קואצ'מן (Raw)
צוות השידור באנגלית: טום פיליפס (סמאקדאון)
צוות השידור באנגלית: ביירון סקסטון (סמאקדאון)
צוות השידור בספרדית: קרלוס קבררה
צוות השידור בספרדית: מרסלו רודריגז
צוות השידור בגרמנית: טים הבר
צוות השידור בגרמנית: קלווין קני
כרוזים: גרג המילטון (סמאקדאון)
כרוזים: ג'וג'ו (Raw)
שופטים: דנילו אנפיביו
שופטים: שון בנט
שופטים: מייק קיודה
שופטים: ג'ון קון
שופטים: דן אנגלר
שופטים: צ'אד פטון
שופטים: דריק מור
שופטים: ריאן טראן
מראיינות: רנה יאנג
מראיינות: צ'ארלי קארוסו
פאנל לפני האירוע: רנה יאנג
פאנל לפני האירוע: בוקר טי
פאנל לפני האירוע: סם רוברטס
פאנל לפני האירוע: דייוויד אוטונגה
פאנל לאחר האירוע: רנה יאנג
פאנל לאחר האירוע: סם רוברטס
אירוע > מופע מקדים

שני קרבות נערכו במהלך המופע המקדים. בקרב הראשון, אנדרדה "סיין" אלמאס (שלווה לזירה על ידי זלינה וגה), התחרה נגד סין קארה. סיום הקרב התנהל כך שזלינה וגה הסיחה את דעתו של סין קארה, מה שאיפשר לאלמאס לבצע את המהלך שבו הוא רץ עם ברכיו אל פניו של סין קארה, שישב בפינת הזירה. לאחר מכן אלמאס ביצע את מהלך ההאמרלוק DDT, מה שהבטיח לו את הניצחון.
הקרב השני הפגיש בין חברי קבוצת הניו דיי (ביג אי, קופי קינגסטון ואקסבייר וודס) לחברי קבוצת SAnitY (אריק יאנג, אלכסנדר וולף וקיליאן דיין). שתי הקבוצות התחרו בקרב שולחנות (קרב שבו הדרך היחידה לנצח היא על ידי הטחת היריב בשולחן וגרימה לשולחן להישבר). לקראת סיום הקרב, וולף נלחם נגד קינגסטון על קצה הזירה, מה שאיפשר ליאנג לבצע את מהלך הקפיצה עם המרפק שלו על קינגסטון ועל השולחן שהיה מונח מחוץ לזירה, שכתוצאה מכך נשבר וזיכה את קבוצת SAnitY בניצחון.
אירוע > הקרב המרכזי

בקרב המרכזי של האירוע, דולף זיגלר לווה לקרב על ידי דרו מקינטייר, הגן על האליפות הבין יבשתית נגד סת' רולינס בקרב איירון מן של 30 דקות (המנצח הוא מי שמצליח להשיג יותר הכרעות במהלך הקרב). רולינס השיג את ההכרעה הראשונה לאחר שביצע את הפאוורבומב לפינת הזירה על זיגלר ולאחר מכן הצמיד אותו והשיג את ה-1-0. רולינס המשיך לתקוף את זיגלר וביצע עליו את מהלך הסיום שלו, ה"סטומפ", מה שגרם לו להגדיל את היתרון ל-2-0. לאחר השגת הכרעה זו, מקינטייר תקף את רולינס, מה שהעניק לרולינס את ההכרעה כתוצאה מפסילה ורולינס מצא את עצמו ביתרון מבטיח של 3-0 כשהקרב רק בדקה התשיעית. השופט הורה למקינטייר לעזוב את תחומי הזירה ולחזור אל מאחורי הקלעים, אך עוד לפני שיצא מהזירה, מקינטייר ביצע על רולינס את מהלך הסיום שלו, ה"קליימור". זיגלר ניל זאת והצמיד את רולינס בשביל למזער נזקים ולהפוך את הקרב ל-3-1. זיגלר ביצע את מהלך הסופרקיק על רולינס וצמצם את היתרון ל-3-2. זיגלר הצליח להשיג את השוויון כאשר הוא שלח את רולינס אל עמוד הזירה ולאחר מכן ביצע את מהלך הסיום שלו, ה"זיג זג" והתוצאה היא 3-3 כ-18 דקות לסיום הקרב. דקותיים לאחר מכן, זיגלר הצמיד את רולינס לאחר שהוא נשען בצורה לא חוקית על החבלים והשיג את היתרון 3-4. שלוש דקות לסיום הקרב, רולינס שלח את זיגלר אל עמוד הזירה ולאחר מכן הצמיד אותו והצליח להשיג שוויון ולהפוך את הקרב לתוצאה 4-4. 12 שניות בלבד נשארו על השעון ורולינס ביצע את הסופרקיק ואת הסטומפ על זיגלר, אך הוא לא הצליח להצמיד את זיגלר בזמן שאזל. לפי חוקי האיירון מן, תוצאת תיקו זו הבטיחה לזיגלר לשמור על התואר. לעומת זאת, הג'נרל מנג'ר של Raw, קורט אנגל, הגיע לזירה כדי לעשות סדר, הבטיח שיהיה מנצח בקרב הזה והורה לשופט להמשיך את הקרב להארכה, כשהמתאבק שיצליח להשיג את ההכרעה הבאה הוא יהיה המנצח בקרב. כשהקרב אותחל, מקינטייר הגיע מאזור הקהל אל קצה הזירה כדי להסיח את דעתו של רולינס, רולינס הצליח לפגוע בו עם הברך, אך הסחת דעת זו איפשרה לזיגלר לבצע את מהלך הזיג זג על רולינס, להצמיד אותו לניצחון 4-5 בקרב ולשמור על תואר האליפות.
תוצאות

| מס' | תוצאות | התניות | זמן |
| --- | --- | --- | --- |
| P1 | אנדרדה "סיין" אלמאס (עם זלינה וגה) ניצח את סין קארה | קרב יחידים | 07:00 |
| P2 | SAnitY (אריק יאנג, אלכסנדר וולף וקיליאן דיין) ניצחו את הניו דיי (ביג אי, קופי קינגסטון ואקסבייר וודס) | קרב שולחנות | 08:00 |
| 3 | The B-Team (בו דאלאס וקורטיס אקסל) ניצחו את בריי וויאט ומאט הארדי (א) | קרב זוגות על אליפות הזוגות של Raw | 08:00 |
| 4 | פין באלור ניצח את ברון קורבין | קרב יחידים | 08:20 |
| 5 | כרמלה (א) ניצחה את אסקה | קרב יחידים על אליפות הנשים של סמאקדאון ג'יימס אלסוורת' היה תלוי מעל הזירה בתוך כלוב כרישים | 05:25 |
| 6 | שינסקה נקאמורה ניצח את ג'ף הארדי (א) | קרב יחידים על אליפות ארצות הברית | 00:06 |
| 7 | קווין אואנס ניצח את ברון סטרומן כתוצאה מיציאה מהכלוב | קרב כלוב | 08:05 |
| 8 | הבלודג'ן בראדרס (הארפר ורואן) (א) ניצחו את Team Hell No (דניאל בריאן וקיין) | קרב זוגות על אליפות הזוגות של סמאקדאון | 08:20 |
| 9 | בובי לאשלי ניצח את רומן ריינס | קרב יחידים | 14:50 |
| 10 | אלכסה בליס (א) (עם מיקי ג'יימס) ניצחה את ניה ג'קס (עם נטליה) | קרב חוקי אקסטרים על אליפות הנשים של Raw | 07:30 |
| 11 | AJ סטיילס (א) ניצח את רוסב (עם איידן אינגליש) | קרב יחידים על אליפות ה-WWE | 15:35 |
| 12 | דולף זיגלר (א) (עם דרו מקינטייר) ניצח את סת' רולינס | קרב איירון מן 30 דקות על האליפות הבין יבשתית | 30:10 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  אירוע חוקי האקסטרים מגיע לפנסילבניה
↑  הארדי יגן על אליפות ארצות הברית נגד נקאמורה
↑  פין באלור נגד "השוטר" ברון קורבין
↑  ברון סטרומן יתמודד נגד קווין אואנס בקרב כלוב
↑  אנדרדה "סיין" אלמאס ניצח את סין קארה
↑  SAnitY ניצחו את הניו דיי
↑  דאלאס ואקסל ניצחו את הארדי ו-וויאט וזכו באליפות הזוגות של Raw
↑  באלור ניצח את קורבין
↑  כרמלה ניצחה את אסקה ושמרה על אליפות הנשים של סמאקדאון
↑  שינסקה נקאמורה ניצח את ג'ף הארדי והפך לאלוף ארצות הברית החדש
↑  אואנס ניצח את סטרומן לאחר שהוטח ממעלה הכלוב אל שולחן השדרנים על ידי סטרומן
↑  הבלודג'ן בראדרס ניצחו את דניאל בריאן וקיין ושמרו על תואר הזוגות של סמאקדאון
↑  לאשלי ניצח את ריינס
↑  בליס ניצחה את ג'קס ושמרה על תואר אליפות הנשים של Raw
↑  סטיילס ניצח את רוסב ושמר על אליפות ה-WWE
↑  זיגלר ניצח את רולינס ושמר על האליפות הבין יבשתית בתום מותחן של חצי שעה
טביעת אצבע דיגיטלית

טביעת אצבע דיגיטלית (באנגלית: Digital fingerprint) היא מקבץ מידע ייחודי אודות משתמש באינטרנט או ברשת פנים ארגונית, אשר יכול לאפיין אותו אינדיבידואלית.
מידע זה בדרך כלל מאוגד ממספר מקורות שונים והוא יכול לכלול את מערכת ההפעלה של המשתמש, סוג הדפדפן וגודל המסך, עוגיות, חיפושים, מיקום ושפה, שעות פעילות, סגנון הקלדה, דפוסי צריכת תוכן ועוד מאפיינים רבים אחרים.
כפי שמניחים שלכל אדם יש טביעת אצבע פיזית ייחודית – כך גם שלכל משתמש קיימת טביעת אצבע דיגיטלית ייחודית, רק שזו במקום פיזית נגזרת מהתנהגות קיברנטית ייחודית יחד עם התוכנה והחומרה בהם הוא משתמש.
מקבץ המידע שבונה את טביעת האצבע מאוגד באופן ידני או בעזרת אוטומציה, וככל שקיים יותר מידע המקושר לאדם אחד – טביעת האצבע שלו גדולה יותר.
לרוב הפרמטרים מנותחים על ידי בינה מלאכותית על מנת לסווג קבוצות/אינדיבידואלים.
גודלם ודיוקם של טביעות האצבע עולה בשל צמיחתו של האינטרנט של הדברים, וכיום שימוש בהם נעשה על ידי חברות, ממשלות וארגוני ביון.
סכנות

טביעת האצבע יכולה לכלול או להוביל למידע רגיש ואישי אודות המשתמש כגון גיל, מוצא, התנהגות ואף נטייה מינית.
בידיים הלא נכונות, המידע הזה יכול להוביל למגוון סכנות כגון זליגת מידע אישי ממאגרי מידע, דוקסינג, דיוג ואף שימוש לא חוקי על ידי גורמי אכיפה וחברות פרטיות.
כיום מומחי אבטחת מידע רבים טוענים שאין מניעה מהשארת טביעת אצבע דיגיטלית, אך ניתן לצמצם את גודלה.
ראו גם

דוקסינג
אנונימיות
מטא-דאטה
אבטחת מידע
הערות שוליים

↑  Bruhadeshwar Bezawada, Maalvika Bachani, Jordan Peterson, Hossein Shirazi, Indrakshi Ray, Indrajit Ray, IoTSense: Behavioral Fingerprinting of IoT Devices, arXiv:1804.03852 [cs], 2018-04-11
↑  Nizar Msadek, Ridha Soua, Thomas Engel, IoT Device Fingerprinting: Machine Learning based Encrypted Traffic Analysis, 2019 IEEE Wireless Communications and Networking Conference (WCNC), 2019-04, עמ' 1–8 doi: 10.1109/WCNC.2019.8885429
↑  Jianhua Sun Kun Sun and Chris Shenefiel, Automated IoT Device Fingerprinting Through Encrypted Stream Classification, https://csis.gmu.edu/ksun/publications/SecureComm19_IoT.pdf
↑  Public services and procurement canada Government of Canada, Mandatory electronic fingerprints – Personnel security clearances—What type do you need? – Organization and personnel security screening – Security requirements for contracting with the Government of Canada – Canada.ca, www.tpsgc-pwgsc.gc.ca, ‏2016-11-18
↑  Digital Fingerprints - Crunchbase Company Profile & Funding, Crunchbase (באנגלית)
↑  Top Websites, NSA Can Track Users through Digital Fingerprinting | 2013-11-01 | Security Magazine, www.securitymagazine.com (באנגלית)
↑  "Perspective | Think you're anonymous online? A third of popular websites are 'fingerprinting' you". Washington Post (באנגלית אמריקאית). ISSN 0190-8286. נבדק ב-2022-06-19.
טביעת המעבורת MV Sewol

| --- | --- |

סיוולו, ‏27 במרץ 2014
 תיאור כללי
 סוג אונייה:  מעבורת
 ציוני דרך עיקריים
 תקופת הפעילות:  יוני 1994 – 16 באפריל 2014 (כ־19 שנים)
 מיקום:  34°13′05″N 125°57′00″E﻿ / ﻿34.2181°N 125.95°E﻿ / 34.2181; 125.95   (למפת קוריאה הדרומית מוגדלת) סיאול פוסאן אינצ'ון דאיגו טג'אן קוואנגג'ו אולסן סוואן צ'נגוון צ'ג'ו קוריאה הצפונית יפן ים יפן הים הצהוב  מצר קוריאה מקום הטביעה(למפת קוריאה הדרומית רגילה) סיאול פוסאן אינצ'ון דאיגו טג'אן קוואנגג'ו אולסן סוואן צ'נגוון צ'ג'ו קוריאה הצפונית יפן ים יפן הים הצהוב  מצר קוריאה מקום הטביעה
 מידות
 הֶדְחֶק:  6,825 טון
 אורך:  145.61 מטר
 רוחב:  22.00 מטר
 שוקע:  14.00 מטר
 נתונים טכניים
 גודל הצוות:  36 אנשי צוות
 מספר נוסעים:  439 נוסעים
טביעת המעבורת MV Sewol היה אירוע בו מעבורת נוסעים קוריאנית התהפכה וטבעה ב-16 באפריל 2014 בעת שנשאה על סיפונה מעל ל-475 נוסעים ואנשי צוות, רובם תלמידי תיכון קוריאנים מבית הספר התיכון דאנוון שבאסנאן (פרבר של סיאול) אשר היו בדרכם לטיול שנתי באי הגעשי צ'ג'ו. בתאונה נספו 304 מנוסעי המעבורת.
טביעת האונייה

ביום שלישי, 16 באפריל 2014, הפליגה המעבורת MS Sewol מעיר הנמל אינצ'ון שבחלקה הצפון מערבי של קוריאה הדרומית לכיוון האי הגעשי צ'ג'ו הנמצא דרומית לחצי האי הקוריאני. על סיפון המעבורת היו 475 אנשים, מתוכם 30 אנשי צוות, 325 תלמידי תיכון בגילאים 16-17, ו-15 היו מוריהם.
ב-8:58 (זמן מקומי), שלוש שעות לפני שהמעבורת הייתה אמורה להגיע ליעד, שלחה המעבורת אות מצוקה ראשון לאחר שהמעבורת נטתה על צידה. באותה העת המעבורת הייתה במרחק של 2.7 קילומטרים מחופי האי גוואנמאדו.
נוסעים רבים חולצו מהמעבורת על ידי סירות דייגים וספינות מסחריות נוספות שהגיעו ראשונות למעבורת. כ-30 דקות לאחר מכן הגיעו למקום ספינות של משמר החופים הקוריאני וחיל הים הקוריאני.
בתאונה נספו 304 מהאנשים שהיו על סיפון המעבורת. עשרות מהם היו נעדרים בימים שלאחר האסון.
לאחר האסון

ב-17 באפריל הוצא צו מעצר לקפטן המעבורת ולשני אנשי צוות נוספים אשר נמלטו ראשונים מהמעבורת. בהמשך נעצרו כל יתר אנשי הצוות. ב-15 במאי אף הוגשו נגד הקפטן וארבעה אנשי צוות נוספים של הספינה כתבי אישום בגין הריגה, נגד יתר אנשי הצוות הוגשו כתבי אישום בגין רשלנות בערעור לבית המשפט העליון הורשע הקפטן ברצח ונדון למאסר עולם. 14 אנשי צוות נוספים נדונו למאסר של 18 חודשים עד 12 שנים.
ב-17 באפריל סגן מנהל בית הספר התיכון, קאנג מין-קיו, אשר היה אחד הניצולים, התאבד בתלייה.
ב-27 באפריל הודיע ראש ממשלת קוריאה הדרומית, צ'ונג הונג-וון, על התפטרותו בעקבות המחדלים הממשלתיים בטיפול באסון.
ב-6 במאי פורסם כי צוללן אזרחי מת במהלך החיפושים אחר גופות נעדרי המעבורת.
הערות שוליים

↑  "Two Sewol ferry victims laid to rest". Yonhap News. 25 בספטמבר 2017. נבדק ב-20 בינואר 2024. {{cite news}}:  (עזרה)
↑  "Two Sewol ferry victims laid to rest". Yonhap News. 25 בספטמבר 2017. נבדק ב-20 בינואר 2024. {{cite news}}:  (עזרה)
↑  אסון המעבורת בקוריאה: עלה ל-212 מניין ההרוגים, 90 עדיין נעדרים, באתר ynet, 30 באפריל 2014
↑  קוריאה הדרומית: כל אנשי צוות המעבורת שטבעה נעצרו, באתר גלי צה"ל, 26 באפריל 2014
↑  רויטרס, אסון המעבורת: הקפטן הואשם בהריגה, באתר ynet, 15 במאי 2014
↑  AP, קפטן המעבורת למאסר עולם: נטש ורצח, באתר ynet, 28 באפריל 2015
↑  "לנוסעים נאמר להישאר - הקברניט נטש את המעבורת", באתר וואלה, 18 באפריל 2014
↑  אסון המעבורת: ראש ממשלת קוריאה הדרומית התפטר, באתר וואלה, 27 באפריל 2014
↑  קוריאה הדרומית: צוללן מת בחיפושים באתר טביעת המעבורת, באתר ynet, 6 במאי 2014
טויפן

| --- | --- |
סמל טויפןסמל טויפן

 מדינה:  שווייץ שווייץ
 קנטון:  אפנצל אוסר-רודן אפנצל אוסר-רודן
 שפה רשמית:  גרמנית
 שטח:  15.3 קמ"ר
 גובה:  837 מטרים
 אוכלוסייה:  ‏
  ‑ בעיירה:  6,265 (31 בדצמבר 2018)
  ‑ צפיפות:  400 נפש לקמ"ר (2015)
 קואורדינטות:  47°23′N 9°23′E﻿ / ﻿47.383°N 9.383°E﻿ / 47.383; 9.383
 אזור זמן:  UTC +1
 www.teufen.ch
  מפת מיקום  מפה מפורטת   (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.טויפן(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.טויפן(למפת אפנצל אוסר-רודן רגילה) הריזאו היידן אורנשטויפן(למפת אפנצל אוסר-רודן מוגדלת) הריזאו היידן אורנשטויפן  he tabBackground:;tabBorder:#aaa;defaultTab:0;
טויפן (בגרמנית: Teufen) היא עיירה בקנטון אפנצל אוסר-רודן שבשווייץ.
היסטוריה

טויפן מוזכרת לראשונה במסמך משנת 1272. ב-1300 מנה המקום חמש חוות בלבד. ב-1525 החליטה אספת הקנטון שכל קהילה תוכל להחליט אם היא מעוניינת להישאר קתולית. החלטה זה הובילה לפיצולו קנטון אפנצל לשניים בשנת 1597.
ב-1841 הציעה העיירה לממשלת הקנטון את בניין בית הספר החדש שלה, אך ההצעה נדחתה.
ענף האריגה היה חשוב מאוד בטויפן. בשנת 1820 לערך, הומצא בטויפן סוג של נול חדש, שאפשר ביצוע עבודות רקמה בקלות. המצאה זו נתנה דחיפה לענף הרקמה בעיר בשנות התשעים של המאה ה-19.
גאוגרפיה ודמוגרפיה

שטחה של טויפן הוא 15.3 קמ"ר. מתוכם 55.4% משמשים לחקלאות, 29.8% מיוערים, 14% הם שטחים בנויים ו-0.8% הם שטחי נהרות, קרחונים והרים.
נכון ל-2014 מנתה אוכלוסיית טויפן 6,112 תושבים.
הערות שוליים

1 2  משרד הסטטיסטיקה הפדרלי של שווייץ
↑  משרד הסטטיסטיקה הפדרלי של שווייץ
| --- | --- |
בקרת זהויות :  GND: 4474647-7  HDS: 001303  VIAF: 167726153   WorldCat (עם VIAF): 167726153
יחסי אזרבייג'ן–טוגו

| יחסי אזרבייג'ן–טוגו |
| --- | --- |
אזרבייג'ן: טוגו


אזרבייג'ן: טוגו
שטח (בקילומטר רבוע)
86,600: 56,785
אוכלוסייה
10,351,953: 9,566,836
תמ"ג (במיליוני דולרים)
72,356: 9,171
תמ"ג לנפש (בדולרים)
6,990: 959
משטר
רפובליקה

שר החוץ של טוגו אליוט אוהין (מימין) נפגש עם נשיא אזרבייג'ן אילהם אלייב בניו יורק, 2012
יחסי אזרבייג'ן–טוגו הם יחסי החוץ שבין הרפובליקה של אזרבייג'ן לבין רפובליקת טוגו. שתי המדינות כוננו יחסים דיפלומטיים ב-28 בדצמבר 2010. שתי המדינות הן חברות מלאות בארגון המדינות הבלתי-מזדהות.
ב-13 עד 15 באוקטובר 2009, משלחת שבה עמד שר התקשורת של טוגו, אולוגה קווה, ביקרה באזרבייג'ן במסגרת הכנס ה-6 של ה-ECO שנערך בבאקו.
ייצוג

אזרבייג'ן אינה מיוצגת בטוגו, הן בדרג השגרירות והן בדרג הקונסולרי.
טוגו אינה מיוצגת באזרבייג'ן, הן בדרג השגרירות והן בדרג הקונסולרי.
חייא פונטרימולי

ערך זה עוסק במחבר שו"ת צפחית בדבש. אם התכוונתם לנכדו, מחבר הספר מעם לועז על מגילת אסתר, ראו .
| --- | --- |
 לידה:  איזמיר
 פטירה:  8 באוקטובר 1831 א' בחשוון ה'תקצ"ב איזמיר, האימפריה העות'מאנית 
 מקום קבורה:  אזמיר
 מדינה:  האימפריה העות'מאנית
 מקום פעילות:  אזמיר
 תקופת הפעילות:  ?–1832 
 חיבוריו:  שו"ת צפיחת בדבש
 שם השושלת:  פונטרימולי
 אב:  רבי בנימין
 צאצאים:  רבי חיים בנימין פונטרימולי
 חתנים:  הרב נסים אברהם אשכנזי
 חתימה:  חתימת הרב צפיחת בדבש
 
הרב חייא פונטרימולי (נפטר ב-א' בחשון ה'תקצ"ב) היה רב, פוסק ודיין באזמיר, מחבר שו״ת צפיחת בדבש.
תולדותיו

נולד באזמיר שבטורקיה לרבי בנימין פונטרימולי, מחבר ספר שבט בנימין על הלכות שחיטה ודיני שטרות, אותו הביא לדפוס הרב חייא. שימש כסופר בית הדין של רבי יצחק מאיו. כיהן כדיין בבית הדין של רבי רפאל יוסף חזן, מחבר שו"ת חקרי לב. פסקיו מוזכרים רבות בספרי האחרונים שלאחריו, וביניהם החבי"ף, רבי אברהם פלאג'י, רבי יוסף חיים מבבל, וכן מופיע רבות בספרי הרב עובדיה יוסף והרב יעקב חיים סופר.
רבי חיים פאלאג'י מעיד עליו:
...אפילו שהוא רב ונשיא או זקן ידחוק עצמו ויבקר לאבלים לנחמם ולדבר על לבם ושבח אני לרב המובהק בעל צפיחית בדבש ז"ל דלא קם כמוהו לידע בטיב להפיג צער האבלים דהיה סופ'ר את המגדלי'ם ומעשה הראשונים אשריו לו.
נפטר באזמיר בא' בחשון ה'תקצ"ב (1831) מחולי מעיים, ספד לו רבי יאושע אברהם קריספין, שכתב עליו:
"יגדל המספר בפטירת אדם גרול מומחה ופקיע כהאדון... רבי חייא רבה שאם אמרנו נבא אעי'ר לספר בשבחיו לא יספיקו לילות וימים, וכל המרבה לספר יוצא בגרעון ולמפורסמות אינן צריכות ראיה. ואחרון הכביד דהן בעון מזה כמה חדשים חלה את חוליו אשר מת בו זה חולי מעיים... ונימק גופו מעט מעט עד יום פטירתו, ואין ספק כי ה' הפגיע בו את עון כולנו ולו יאות למבכי לך ואות למיספד הספד גדול ומר על הלקח ממנו ארון האלהים... איך נאבדה ממנו מרגלית טובה ונעימה כזאת....
גם חתנו, רבי נסים אברהם אשכנזי, כתב עליו בהספדו:
כמה גדלה מעלת תהלת עט"ר מורי הרב חמי ז"ל לאורייתא לתורה ולתעודה עשר ידות והוא היה שלם בכל מידות אחד המיוחד מחכמי ישראל אלה העדות, על רוב חכמתו ובקיאותך ודורש אגדות בקי בטרפיות אשר היה טומך גדול לכל היחידות, ספרא רבה ויקירא... יגדל המספד לי אי מצד היותי אבי אבי רב חמיא ואי משום שלמדני תורה הכתב והמכתב והלשון... וכמה וטרח ללמדני דעת ודרך תבונות...
תולדותיו > משפחתו

בנו הגדול, חיים ישעיה פונטרימולי, המכונה מירקאדו, נפטר במגפה בשנת תקע"ד. ר' חייא שמואל פונטרימולי, מחבר הספר חסד ומשפט (איזמיר תרס"ח), היה נכדו.
בנו השני, רבי חיים בנימין פונטרימולי, מחבר ספר פתח הדביר.
חתנו היה רבי נסים אברהם אשכנזי.
ספרו

שו״ת צפיחת בדבש (שאלוניקי תר"ח) תשובות וחקירות בנושאי אורח חיים ויורה דעה. הספר נערך על ידי בנו, רבי חיים בנימין. יצא במהדורת צילום בחלוקה חדשה לשני חלקים בכסלו התשנ"ז באשדוד, ובמהדורה מוקלדת מחדש ומוגהת בהוצאת מכון הכתר בסוף ספר פתח הדביר (חלק ד'). הספר נשרף בשריפה שהתרחשה באזמיר, כפי שמתאר בנו בהקדמתו לספר:
ידיעה בתחילה, אודיעה דברי מאי הוי עלה, כי שנתים ימים לפני הדלקה, רהיטנא לפרקא, מגמר בעתיקא, כל מילי דר' אבא בסד"ר עליון, הסד"ר דבר עלי הגיון, ואני הדל במעט שעברתי, גמילי דרבנן בתראי לאחר דמתבעי אנכי הגדתי, וכל הדבר הקשה לפי קיצורי חמדתי וישבתי, ובסדר זה ראה החילותי, כל סדר א"ח מתשובותיו וכל ה' שחיטה מי"ד בעניי הכינותי, לאדכוסי הדרא, לספק במוחיקה זאת התורה הלך דבש.
חבל על דאבדין שבין לילה אבד, הני מילי בדיעבד, ליל צור פקד קצפו, באש עצרתו חרון אפו, שם כלל כל כתבי הקדש לעט"ר מרן אבא, וחיבור התשו' הלז ליהטה להבה, שריפת נשמה דבר שבקדושה, ונאכל גדיש צינא דדובשא, אכ'ול דבש.
תמן תנינן מספר כהנים, לשריפת התורה עמדו קיניים, כלו בדמעות עיני ועפעפי, אשא בכי ונחי, את עניי ואת יגיע כפי, בה שעתא סעיפי ישיבוני מה לך נרדם קום קרא, כתוב זאת זיכרון על הדפתרא, דבר מראשיתו, כל שישנו בזכירה, ראשי דברים בדרך קצרה ויהי אלהים עמך הוא עור'א, בעת ההיא נערתי חצני, הלא כתבתי מה שעלה בזכרוני, אלו מן ההלכו' כעין מפתחו' פתרתי אני לדודי, ואלהי אבי היה עמדי, ואלקטה באמ'רים אריתי מורי, אכלתי יערי יערת הדבש.
לקריאה נוספת

צפיחת בדבש, הקדמה
הרב יהושע אברהם קריספין, אברהם במחזה, דרוש ה' להספד
הערות שוליים

↑  שאלוניקי תקפ"ח
↑  והוכיח אברהם חלק א', חג השבועות
↑  רב פעלים חלק ג' יורה דעה סימן כ"ט
↑  למעלה ממאה פעמים, וביניהם יביע אומר חלק א' או"ח סימן לג
↑  אברהם במחזה, דרוש חמשי להספד (דף קו עמוד ב')
↑  דרש אברהם חלק א', סדר תולדות, דרוש ראשון
| --- | --- |
בקרת זהויות :  NLI: 987007510075905171  VIAF: 56467926   WorldCat (עם VIAF): 56467926 
צפיחת בדבש שער
חצר (הלכה)

בהלכה, כאשר מדברים על חצר, הכוונה היא בדרך כלל לחצר משותפת לכמה בתים הנמצאים בבעלותם של אנשים נפרדים. החצר משמשת את תושבי הבתים לצרכים פרטיים שונים שאינם יכולים להעשות בבתים, וליציאה לשטח הציבורי בעיר. בדרך כלל הייתה החצר פתוחה למבוי שהוא רחוב פרטי צר המיועד לחבר בין כמה חצירות לשטח הציבורי בעיר. החצר מוזכרת בהלכה לגבי כמה דינים, בעיקר לגבי רשויות השבת (שם היא נחשבת לרשות היחיד) ובמשפט העברי. לרוב הדינים אין משמעות לגבי חצר פרטית השייכת לאדם אחד.
השימושים בחצר בעבר

בעבר היו הבתים קטנים מהמקובל היום, ושימושים ביתיים רבים היו נעשים בחצר המשותפת, ששימשה בעיקר לשימושים ביתיים ולא לשימושים חקלאיים. החצר שימשה לבישול ואפייה בכיריים ובתנור חרס שהיו מוצבים בה, להעמדת רחיים לטחינה, לכביסה, גידול בהמות ועופות, וכמחסן לתבואה, חביות יין ועצים, וכן לצבירת זבל המיועד לזיבול השדות.
בחצר היה ממוקם גם בור המים שממנו שאבו מים לשימושים שונים.
גם בראשית המאה ה-20 נבנו שכונות בצורת בתים קטנים ולהם חצרות גדולות משותפות. דגם זה של שכונות נקרא שכונת חצר ולו דוגמאות בשכונת נווה צדק בתל אביב ובשכונת נחלאות בירושלים. במקומות רבים נבנו השירותים מחוץ לבתים, בשטח החצרות.
חצר לגבי רשויות השבת > ערוב חצרות

מדין התורה, חצר היא רשות היחיד אף שהיא משותפת לכמה בעלים. אולם מדרבנן, יש לעשות עירוב חצרות על מנת להתיר את החצר בטלטול, היות שהיא משותפת לכמה דיירים, דבר שיכול לגרום לבלבול בינה לבין רשות הרבים, בה הטלטול אסור מהתורה. כל זמן שהחצר לא תוקנה על ידי עירוב חצרות, אסור לטלטל (להוציא ולהכניס חפצים) מהבתים אל החצר.
על ידי עירוב העיר, (בדרך כלל באמצעות צורת הפתח) נעשית כל העיר כ'חצר של רבים' היינו כמקום הנחשב עקרונית לרשות היחיד היות שהוא מוקף מחיצות, אולם בגלל שזה שטח המשותף לרבים, יש לתקנה מדרבנן באמצעות עירוב חצרות על מנת להתיר לטלטל מהבתים אל החצר.
לדין זה אין משמעות במקרה של חצר פרטית לאדם אחד, או חצר משותפת למשפחה האוכלת כולה במקום אחד, שאינם צריכים לערב את החצר בעירוב חצרות, היות שהם נחשבים כאחד.
חצר לגבי רשויות השבת > תיקון חצרות

מדין התורה, חצר הפתוחה בכל צידה הרביעי למבוי או לרשות הרבים - נחשבת לרשות היחיד, היות שדי ב-3 מחיצות על מנת שתחשב לרשות היחיד. אולם מדרבנן, יש לתקן את הצד הרביעי הפרוץ באמצעות פסי חצר או צורת הפתח, על מנת שהחצר תחשב לרשות היחיד. כל זמן שהחצר לא תוקנה, היא נחשבת מדרבנן לכרמלית, ואסור לטלטל בה. (כמו כן יש לוודא שאין פרצה גדולה מי' אמות (כ-4.5 מ') ואם יש פרצה בשיעור כזה, יש לתקנה באמצעות צורת הפתח)
אולם כדי שחצר תחשב לחצר לעניין זה של תיקון חצירות, עליה להיות מרובעת. אם החצר אינה מרובעת אלא מלבנית, היא נחשבת למבוי, שתיקונו באמצעות לחי, קורה או צורת הפתח, ולא באמצעות פסי חצר. וכן גם להפך, מבוי שאינו מלבני אלא מרובע - נחשב לחצר לעניין זה, ויש לתקנו דווקא באמצעות פסי חצר או צורת הפתח.
חצר במשפט העברי

בשל היותה של החצר שטח משותף מצומצם, ישנם דינים רבים במשפט העברי בנושאים שונים הנוגעים לחצר משותפת. כך למשל לגבי היזק ראיה בין שותפים בחצר, חלוקת חצר משותפת, חזקה בחצר, הזכות לשימושים שונים בחצר ועוד.
הערות שוליים

↑  ערוך השולחן אורח חיים שסג סעיף לו
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
חצר שכונת בית דוד בירושלים, ניתן לראות את בור המים באמצע החצר
טראמו

טראמו (באיטלקית: Teramo) היא עיר הבירה של נפת טראמו שבמחוז אברוצו שבאיטליה. העיר, הממוקמת במרחק של 150 ק"מ מרומא, שוכנת בין הפסגות הגבוהות ביותר של הרי האפנינים (גראן סאסו) לבין חוף הים האדריאטי. העיר ממוקמת על מפגש הנהרות וצולה (Vezzola) וטורדינו (Tordino), באזור הגבעות העשיר בכרמי גפנים וזיתים, בזכות מאפייני פני השטח וההאקלים הים-תיכוני.
כלכלת העיר מבוססת בעיקר על פעילויות הקשורות בעיקר לחקלאות ולמסחר יחד עם מגזר תעשייתי מבוסס: טקסטיל, תעשיית מזון, הנדסה, חומרי בניין ותעשיית קרמיקה. טראמו מקושרת לכבישים המהירים A14 ו-A24.
מקור השם

אינטרמנה (Interamna), היה שמן של כמה ערים בחלקים שונים של איטליה. המינוח מרמז על מיקומן של הערים על מקום מפגש של שני נהרות. קיימים כתבי יד בהם המקום מוזכר בשם טראמנה (Teramne) וממנו התפתחה הצורה המודרנית טראמו. אך בימי הביניים נראה היה שהעיר הייתה ידועה בשם אפרוטיום (Aprutium), שהוא כנראה שיבוש של השם פראטוטיום (Praetutium) או של שמו של השבט המקומי.